wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு88

## விக்கிமீடியாவின் இந்தியக் கிளையில் உறுப்பினராகச் சேர்வதற்கான அழைப்பு

விக்கிமீடியாவின் இந்தியக் கிளை கடந்த இருஆண்டுகளாகச் செயல்பட்டு வருகிறது. இதன் உருவாக்கத்தில் சுந்தர் கணிசமான பங்கு வகித்ததோடு நிருவாகக் குழு உறுப்பினராகவும் இருந்தார். இந்த ஆண்டு சோடாபாட்டில் நிருவாகக் குழு உறுப்பினராக இருந்து வருகிறார். இவற்றைத் தவிர்த்து, பொதுவாக தமிழ் விக்கிப்பீடியர்களின் ஈடுபாடு இந்த அமைப்பில் குறைவாகவே இருக்கிறது. வரும் ஆண்டுகளில் இந்த அமைப்பு இன்னும் வளரும் என்று எதிர்பார்க்கப்படுகிறது. அப்போது விக்கிமீடியா இயக்கத்தின் நோக்கங்களைச் சரியாக எடுத்துச் செல்லவும், தமிழ் விக்கிப்பீடியாவுக்கான திட்டங்களைத் தீட்டி உரிய வளங்களைப் பெற்றுக் கொள்ளவும் தமிழ் விக்கிப்பீடியர்களின் கூடுதல் ஈடுபாடு இன்றியமையாதது. எனவே, 18 வயதுக்கு மேற்பட்டு இந்திய குடியுரிமை உள்ள அனைவரையும் விக்கிமீடியா இந்தியக் கிளையில் சேர வேண்டுகோள் விடுக்கிறேன். ஆண்டு உறுப்பினர் தொகை இந்திய ரூபாய் - 100/- விண்ணப்பப் படிவத்தை இங்கு பதிவிறக்கலாம்.--இரவி (பேச்சு) 05:40, 28 மே 2013 (UTC)  
: வரும் ஈராண்டுகளில் விக்கிமீடியா இந்தியா பன்மடங்கு வளரத் திட்டங்கள் தீட்டப்பட்டுள்ளன. தமிழ் விக்கிப்பீடியர்கள் இதனை நன்கு பயன்படுத்தி கொள்ள வேண்டும். நமது உறுப்பினர்கள் எண்ணிக்கை கூடினால் நகரம் வாரியாகவும் தமிழுக்கெனவும் தனியாக சிறப்புக் குழுக்கள் (special interest group) தொடங்கி விக்கிமீடியா இந்தியாவின் ஆதரவினைப் பெற்று பயன்பட இயலும். இதன் மூலம் நல்கைகள், அரசு மற்றும் பிற அமைப்புகளோடு சென்று உரையாடத் தேவைப்படும் சார்பு அங்கீகாரம் போன்றவை நமக்குக் கிட்டும்.--சோடாபாட்டில்<sup>உரையாடுக</sup> 06:25, 29 மே 2013 (UTC)
# விக்கிப்பீடியா:ஆலமரத்தடி/தொகுப்பு88

## தமிழ் விக்கிப்பீடியா பங்களிப்பாளர்களுக்கான உதவித் தொகை

தொடர்ந்து பங்களிக்கும் தமிழ் விக்கிப்பீடியர்கள் எவரேனும் உதவித் தொகை பெறும் வாய்ப்பு இருந்தால் கூடுதலாக பங்களிக்க இயலும் என்று நினைக்கிறீர்களா? உங்கள் வேண்டுகோளை விக்கிப்பீடியா:உதவித்தொகை பக்கத்தில் இடுங்கள். இது முதல் முயற்சி என்பதால் முதல் சில வேண்டுகோள்களை நிறைவேற்ற கூடுதல் உழைப்பு, காலம் தேவைப்படலாம். ஆனால், அதற்குப் பிறகு இதற்கு ஒரு முறையான நிதி ஆதாரத்தை உருவாக்கலாம் என்று நம்புகிறேன். நன்றி. --இரவி (பேச்சு) 19:09, 29 மே 2013 (UTC)
# விக்கிப்பீடியா:ஆலமரத்தடி/தொகுப்பு88

## 2013 தொடர் கட்டுரைப் போட்டி

நாளை மறுநாள், சூன் 1, 2013 முதல் 2013 தொடர் கட்டுரைப் போட்டி தொடங்குகிறது. போட்டியல் பங்கேற்று பரிசுகளை வென்றெடுக்க வாரீர் ! வாரீர் :)--இரவி (பேச்சு) 07:56, 30 மே 2013 (UTC)
# விக்கிப்பீடியா:ஆலமரத்தடி/தொகுப்பு88

## தமிழ் விக்கிப்பீடியா பத்தாண்டுகள்

### செப்ரம்பர் - தமிழ் விக்கிப்பீடியா சிறப்பு இதழ்கள்

தாய்வீடு, தமிழ் கம்பியூட்டர், கணியம் போன்ற இதழ்களில் தமிழ் விக்கிப்பீடியா சிறப்பு இதழ்கள் கொண்டு வருவது பற்றி உரையாடலாம். --Natkeeran (பேச்சு) 15:19, 24 மே 2013 (UTC)  
**கடந்த 10 ஆண்டுகளில்** தமிழ் விக்கிப்பீடியாவின் வளர்ச்சிக்கு பலரும் பங்களிப்பினை அளித்துள்ளனர். அதில் குறிப்பிடத்தக்க பங்களிப்பினைத் தந்துள்ள 100 பேரை தேர்ந்தெடுத்து அவர்களுக்கு ‘பாராட்டுப் பத்திரம்’ வழங்கலாம். இது குறித்த சில பரிந்துரைகள்:
1. ஜிம்மி வேல்ஸ் அவர்களின் கையெழுத்தினை அதில் பெற முயற்சிக்கலாம்.
1. மூத்த பயனரான செங்கைப் பொதுவன் அவர்களின் கையெழுத்தை அதில் கொண்டுவரலாம்; அவருக்குரிய பாராட்டுப் பத்திரத்தில், நாம் அனைவரும் கையெழுத்தினை இடலாம்.
1. பாராட்டுப் பத்திரம் ‘lamination’ செய்யப்படல் வேண்டும்.
1. சென்னை, சேலம், மதுரை, திருநெல்வேலி, யாழ்ப்பாணம், கொழும்பு போன்ற நகரங்களில் சிறுசிறு விழாக்களின் மூலம், தேர்ந்தெடுக்கப்பட்டப் பயனர்களுக்கு இப்பத்திரத்தினை வழங்கலாம்.
1. கனடா, அமெரிக்கா, ஐரோப்பிய, மலேசியா, ஆஸ்திரேலியா நாடுகளிலுள்ள பயனர்களுக்கு இந்தப் பத்திரத்தினை கூரியர் தபாலில் அனுப்பலாம்.
1. பாராட்டுப் பத்திரம் என்பது விலைமதிப்பற்ற ஒரு அங்கீகாரம் என்பது மறுப்பதற்கில்லை. படித்து முடிக்கும் ஒருவருக்கு பல்கலைக்கழகம் பட்டம் தரும்போது அவர் எவ்வளவு மகிழ்வார்?! எங்கள் அலுவலகத்தில் ஒவ்வொரு காலாண்டுக்கும் சிலரைத் தேர்ந்தெடுத்து பாராட்டுப் பத்திரம் வழங்குவர். பெரும் உவகையுடன் வீட்டிற்கு எடுத்துச் செல்வோம். இதற்கு பணமதிப்பு இல்லை; உங்கள் பணிக்கு கிடைத்த ஒரு அங்கீகாரம்!
1. பங்களிப்பு என்பது பலவாறாக இருக்கலாம். சிலர் நிறைய கட்டுரைகள் எழுதியிருப்பர். சிலர் மென்பொருள் நுட்பத்தில் குறிப்பிடத்தக்க பணி செய்திருப்பர். சிலர் நிறைய பயனர்களைக் கொணர்ந்து வழிகாட்டியிருப்பர். ஆக அந்த 100 நபர்களை தேர்ந்தெடுப்பது கடினமான காரியமே. விக்கிப்பீடியாவில் ஆரம்பத்திலிருந்து பணியாற்றிக்கொண்டிருக்கும் மயூரநாதன், ரவி, கனகரத்தினம் சிறீதரன், செல்வா, நற்கீரன், மாஹிர், மணியன், தேனி சுப்பிரமணி, அராபத் ரியாத், கலையரசி, கார்த்திக், குறும்பன் ஆகியோரைக் கொண்ட அணிக்கு இந்தப் பொறுப்பினைத் தந்துவிடலாம்!
1. அந்த 100 நபர்கள் தற்போதும் தங்களின் பங்களிப்பினைத் தருபவர்களாக இருக்க வேண்டும் என்பது அவசியமில்லை.
1. பத்திரங்களை உருவாக்கும் செலவு மற்றும் அனுப்பிவைக்கும் செலவு இவைகளை எப்படி திரட்டுவது என்பது குறித்தும் பார்க்கவேண்டும்!
1. 100 என்பது ஒரு சிறப்பு எண். 10 என்றால் குறைவான நபர்களையே பெருமைப்படுத்த முடியும். எனவேதான் 100 ஐத் தேர்ந்தெடுத்தேன்.--மா. செல்வசிவகுருநாதன் (பேச்சு) 12:08, 25 மே 2013 (UTC)  
: பத்தாண்டு நிறைவை ஒட்டி பெண்களுக்கான தமிழ் விக்கி பங்களிப்பை ஈர்க்கும் நோக்கத்தோடு 'இந்திய உணவு வகைகள்' பற்றிய கட்டுரைப்போட்டி ஒன்றை வைத்தால் என்ன? தக்கபடி ஊடகங்களில் விளம்பரம் செய்தால் பெரும்பாலான இல்லத்தரசிகள் இதில் பங்கேற்க வாய்ப்புண்டு இதன் மூலம் பங்களிக்கும் பெண்களை அப்படியே ஊக்குவித்து தக்கவைத்தும் கொள்ளலாம்.-- பார்வதிஸ்ரீ (பேச்சு) 06:05, 26 மே 2013 (UTC)
::--மா. செல்வசிவகுருநாதன் (பேச்சு) 03:31, 27 மே 2013 (UTC)  
:::தொடர்ந்து விக்கிப்பீடியா பேச்சு:தமிழ் விக்கிப்பீடியா பத்தாண்டுகள் பக்கத்தில் உரையாடுவோமே.--இரவி (பேச்சு) 20:37, 27 மே 2013 (UTC)
# விக்கிப்பீடியா:ஆலமரத்தடி/தொகுப்பு88

## தமிழ் கம்ப்யூட்டர் அட்டையில்

தமிழ் கம்ப்யூட்டர் மாதமிருமுறை இதழில் ஜனவரி 1 - 15, 2013 இதழ் முதல் நான் எழுதி வரும் “விக்கிப்பீடியாவில் எழுதலாம் வாங்க” எனும் தொடரின் 11 வது பகுதி ஜூன் 1 - 15, 2013 இதழில் “நாம் விரும்புவதை எளிதாகத் தேடிப் படிக்கலாம்!” எனும் தலைப்பில் வெளியாகி இருக்கிறது. தமிழ் விக்கிப்பீடியாவில் இடம் பெறும் பகுப்புகள் குறித்த தகவல்களைக் கொண்ட இந்தப் பகுதி குறித்து, “விக்கிப்பீடியாவில் தகவல்களை எளிதில் தேடுவது எப்படி?” எனும் தலைப்பில் விக்கிப்பீடியாவின் இலச்சினை (Logo) உடன் தமிழ் கம்ப்யூட்டர் இதழின் அட்டைப் படத்தில் இடம் பெற்றிருக்கிறது.--தேனி. மு. சுப்பிரமணி.<sup>/உரையாடுக</sup>. 15:30, 1 சூன் 2013 (UTC)  
இங்க தான் தேனியார் நிக்குறார். (ச்ச..ச்ச.... எழுதுறார்).--தென்காசி சுப்பிரமணியன் (பேச்சு) 15:40, 1 சூன் 2013 (UTC)  
:--சோடாபாட்டில்<sup>உரையாடுக</sup> 03:56, 2 சூன் 2013 (UTC)  
:--சிவகோசரன் (பேச்சு) 04:57, 2 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## கோவையில் திடீர் விக்கிப்பீடியர் சந்திப்பு

இன்று மாலை கோயமுத்தூரில் உள்ள தமிழ் விக்கிப்பீடியர்கள் ஒன்று கூடிப் பேசினோம். பூங்கோதை, தென்காசி சுப்பிரமணியன், சிவக்குமார் ஆகியோருடன் நானும் கலந்து கொண்டேன். நிகழ்ச்சி நிரல் ஏதும் இல்லை :) பொதுவாக ஒருவரை ஒருவர் அறிமுகப்படுத்திக் கொண்டோம். கோயமுத்தூர் மாவட்டம் பற்றிய தகவலை விக்கிப்பீடியாவில் சேர்ப்பது, கோயமுத்தூரில் எப்படி விக்கிப்பீடியா அறிமுகங்கள் நடத்தலாம் என்பதாக பேச்சு அமைந்தது. --இரவி (பேச்சு) 17:56, 1 சூன் 2013 (UTC)  
: --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 20:22, 1 சூன் 2013 (UTC)
:--மணியன் (பேச்சு) 03:19, 2 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## Trademark discussion

Hi, apologies for posting this in English, but I wanted to alert your community to a discussion on Meta about potential changes to the Wikimedia Trademark Policy. Please translate this statement if you can. We hope that you will all participate in the discussion; we also welcome translations of the legal team’s statement into as many languages as possible and encourage you to voice your thoughts there. Please see the Trademark practices discussion (on Meta-Wiki) for more information. Thank you! --Mdennis (WMF) (talk)
# விக்கிப்பீடியா:ஆலமரத்தடி/தொகுப்பு88

## Universal Language Selector to replace Narayam and WebFonts extensions

On June 11, 2013, the Universal Language Selector (ULS) will replace the features of Mediawiki extensions Narayam and WebFonts. The ULS provides a flexible way of configuring and delivering language settings like interface language, fonts, and input methods (keyboard mappings).  
Please read the announcement on Meta-Wiki for more information. Runab 14:11, 5 சூன் 2013 (UTC) *(posted via Global message delivery)*
# விக்கிப்பீடியா:ஆலமரத்தடி/தொகுப்பு88

## ஊர் கூடித் தமிழ் வளர்ப்போம்

### பரப்புரையாளர்களுக்கு உதவியான குறிப்புகள் வழங்க வேண்டும்

திருச்சி வானொலியில் தமிழ் விக்கி பற்றி பார்வதி பங்கேற்ற நேர்காணல் உரையாடலைக் கேட்டு மகிழ்ந்தேன். உளமார்ந்த பாராட்டுகள்! அந்த நேர்காணல் பற்றி மேலே செல்வா தெரிவிக்கும் கருத்துகளும் பயனுள்ளவையே. பத்திரிகை, வானொலி, தொலைக்காட்சி போன்ற பொது ஊடகங்கள் விக்கிப் பரப்புரைக்கு உதவியாக இருப்பது உண்மையென்றாலும், அன்றாட பரிமாற்றத்தின்போது நண்பர்கள், உடன் உழைப்பாளர்கள் போன்றவர்கள் தமிழ் விக்கி பற்றி அறிய ஆர்வம் காட்டுவதையும் கருத்தில் கொள்ள வேண்டும். எனவே, செல்வா போன்றோர் *தமிழ் விக்கிப்பீடியா பற்றி நீங்கள் அறியவேண்டிய பயனுள்ள, அடிப்படைத் தகவல்கள்* என்றொரு தலைப்பில் **உரைக்குறிப்புகள்** (talking points) உருவாக்கிக் கொடுத்தால் அது பரப்புரையாளர்களுக்கு மிக்க பயன்தரும். நன்றி! --பவுல்-Paul (பேச்சு) 04:00, 21 சூன் 2013 (UTC) ஆம். எனக்கும் என்னைப்போன்ற பிறருக்கும் பயனுள்ளதாக இருக்கும்.-- பார்வதிஸ்ரீ (பேச்சு) 12:01, 21 சூன் 2013 (UTC)  
:ஆம், **''சராசரி பைட்டு அளவில் தமிழ் உலக மொழிகளில் 10-ஆவதாக உள்ளது**' என்பது அழுத்தமான கருத்து. இதைப் போன்ற முக்கிய தகவல்களைத் திரட்டி வைக்க வேண்டும். -- சுந்தர் <sup>\பேச்சு</sup> 06:46, 21 சூன் 2013 (UTC)  
::உரையாடலை விக்கிப்பீடியா பேச்சு:பரப்புரைக் கையேடு பக்கத்தில் தொடர வேண்டுகிறேன். --இரவி (பேச்சு) 13:24, 21 சூன் 2013 (UTC)
:::பவுல் உங்கள் கருத்து மிகவும் நல்லது. நன்றி. விக்கி முறைப்படி கூட்டாகவே செய்வோம். இரவி தொடங்கிய பரப்புரைக் கையேட்டில் பதிவு செய்வோம். --செல்வா (பேச்சு) 14:14, 21 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## ஆலமரத்தடிக்குக் குழப்பம்

ஃபயர்பொக்சு உலாவில் ஆலமரத்தடியின் பொருளடக்கம் குழம்பிப் போயுள்ளது. குறிப்பாக இந்த மாற்றத்தின் பின்னரே இவ்வாறு நிகழ்ந்துள்ளது. ஏனைய உலாவிகளில் ஒழுங்காக வருகிறது. வேறு யாருக்காவது இவ்வாறுள்ளதா?--Kanags <sup>\உரையாடுக</sup> 08:50, 10 சூன் 2013 (UTC)
:எனக்கு நன்றாகத் தெரிகிறதே. திரைக்காட்சி இட முடியுமா?--இரவி (பேச்சு) 09:44, 10 சூன் 2013 (UTC)
:: சரி செய்திருக்கின்றேன். இன்னமும் அப்படியே தெரிந்தால் cache நீக்கிவிட்டு முயற்சிக்கவும் --ஜெயரத்தின மாதரசன் <sup><small>\உரையாடுக</small></sup> 10:22, 10 சூன் 2013 (UTC)
:::என்ன மந்திரம் போட்டீர்கள் மாதரசன்:). ஒழுங்காகி விட்டதே.--Kanags <sup>\உரையாடுக</sup> 10:59, 10 சூன் 2013 (UTC)
:::: --ஜெயரத்தின மாதரசன் <sup><small>\உரையாடுக</small></sup> 12:33, 10 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## விக்கிப்பீடியா எழுத்துருமாற்றம் குறித்து

தமிழ் விக்கிப்பீடியாவின் எழுத்துரு Lohit Tamil என மாற்றப்பட்டிருக்கின்றது. தயவு செய்து அதனை நீக்க வேண்டுகின்றேன். வின்டோஸ் கணினியின் எந்த உலாவியிலும் அது நன்றாக தெரியவில்லை. ஒரு சில இடங்களில் தடித்தும், சில இடங்களில் பொடியாகவும் *படிக்க மிகவும் சிரமமாக உள்ளது*. default எழுத்துரு மிகவும் நன்றாகவும் அழகாகவும் இருந்தது. காண்க:  
--ஜெயரத்தின மாதரசன் <sup><small>\உரையாடுக</small></sup> 10:19, 11 சூன் 2013 (UTC)
: --சகோதரன் ஜெகதீஸ்வரன் (பேச்சு) 10:27, 11 சூன் 2013 (UTC)
::எழுத்துருவை எப்படி மாற்றுவது எனக்கண்டுபிடித்து விட்டேன்:  
::ஆனால் தயவு செய்து எழுத்துரு மாற்றத்தை கைவிடவும். இது கண்கண்ணாடி அனிபவருக்கும், கண் கோளாறு உடையவருக்கும், வயது முதிர்ந்தவருக்கும் கண்டிப்பாய் உபத்திரவமாய் இருக்கும். குறைந்தது System fontஐஆவது defaultடாக வைக்கவும். மேலும் பலமுறை முயன்றும் ctrl+M எனக்கு வேலை செய்யவில்லை. வேறு யாருக்காவது இச்சிக்கல் உள்ளதா? --ஜெயரத்தின மாதரசன் <sup><small>\உரையாடுக</small></sup> 12:47, 11 சூன் 2013 (UTC)
:: --சிவகோசரன் (பேச்சு) 05:26, 12 சூன் 2013 (UTC)
::குரோம் உலாவியிலும் மிகக் கொடுமையாக இருக்கின்றது! எனக்கும் தொகுக்கும் பொழுது தமிழ்-ஆங்கிலம் சிக்கல் இருந்தது, ஆனால் தொகுபட்டையின் வலதுகோடியில் எழுத்துப்பலகைக் குறி தாங்கிய பொத்தான் ஒன்று இருந்தது அதனை அழுத்தி செயற்பட்டேன். ஆனால் இப்பொழுது இயல்புநிலையில் பயன்படுத்த முடிகின்றது (எழுத்துருதான் கொடுமையாக உள்ளது!)--செல்வா (பேச்சு) 15:49, 11 சூன் 2013 (UTC)  
:: நெருப்புநரியிலும் மோசமாக இருக்கிறது. தயவுசெய்து பழைய எழுத்துருவுக்கு மாற்றவும்.  
முதலில் எனது கணினியில் ஏதோ கோளாறு என்றுதான் நினைத்தேன். இப்போதுள்ள எழுத்துரு மிக மோசமாக உள்ளது. உடனடியாக எழுத்துருவை மாற்றி, பழைய எழுத்துருவுக்குக் கொணருமாறு நிர்வாகிகளைப் பணிவுடன் வேண்டுகிறேன். நன்றி!--பவுல்-Paul (பேச்சு) 18:53, 11 சூன் 2013 (UTC)  
தொடரும் உரையாடல்களை விக்கிப்பீடியா பேச்சு:Request for Comment/Web fonts implementation for Tamil Wikimedia projects பக்கத்தில் மேற்கொள்ள வேண்டுகிறேன். Please continue the discussion at விக்கிப்பீடியா பேச்சு:Request for Comment/Web fonts implementation for Tamil Wikimedia projects--இரவி (பேச்சு) 14:08, 12 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## எழுத்துரு மாற்ற வாக்கெடுப்பு

எழுத்துரு மாற்ற வாக்கெடுப்பில் உங்கள் வாக்குகளை அளிக்க வேண்டுகிறேன். விரிவாகவும், உறுதியாகவும் கருத்துகளை இடுவது நன்று. தமிழில் இட்டாலும் மற்றவர்கள் மொழிபெயர்த்து உதவ முடியும். நன்றி.--இரவி (பேச்சு) 05:32, 13 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## Free Research Accounts from Leading Medical Publisher. Come and Sign up!

The Wikipedia Library gets Wikipedia editors free access to reliable sources that are behind paywalls. I want to alert you to our latest donation.
- **Cochrane Collaboration** is an independent medical nonprofit organization that conducts systematic reviews of randomized controlled trials of health-care interventions, which it then publishes in the Cochrane Library.
- Cochrane has generously agreed to give *free, full-access accounts to medical editors*. Individual access would otherwise cost between $300 and $800 per account.
- **If you are active as a medical editor, come and sign up :)**
Cheers, Ocaasi 21:20, 16 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## Cochrane Library Sign-up (correct link)

My apologies for the incorrect link: You can sign up for **Cochrane Collaboration** accounts at the COCHRANE sign-up page'''. Cheers, Ocaasi 21:54, 16 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## Cochrane Library Sign-up (correct link)

### re-correction

My apologies for the incorrect link: You can sign up for **Cochrane Collaboration** accounts at the COCHRANE sign-up page'''. Cheers, Ocaasi 21:54, 16 சூன் 2013 (UTC)
# விக்கிப்பீடியா:ஆலமரத்தடி/தொகுப்பு88

## இப்படி நீக்கலாமா?

ராதிகாவின் வாழ்க்கையில் நடந்த, அவரே மறைக்க முயலாத - பலரும் அறிந்த, அவருடைய காதல் வாழ்க்கையைப் பற்றிய சில செய்திகளை இப்பக்கத்தில் பதிந்திருந்தேன். அவை தேவையற்றவை என்னும் குறிப்போடு Vensatry என்னும் பயனர் நீக்கியிருக்கிறார். ஒருவரைப் பற்றிய வாழ்க்கைக் குறிப்பில் அவர் வாழ்க்கையில் நடந்ததைப் பதிவது எப்படித் தேவையற்றதாகும் எனப் புரியவில்லை. மேலும் ஒரு தகவலை நீக்குவதற்கு முன்னர், அதனைப் பற்றிய பொதுவிவாதம் நடத்தாமல் நீக்குவது எப்படி ஜனநாய்கம் ஆகும்?--பொன்னிலவன் (பேச்சு) 17:54, 19 சூன் 2013 (UTC)
:கட்டுரையின் பேச்சுப் பக்கத்தில் மறுமொழி இடுகிறேன். அங்கு உரையாடலைத் தொடர வேண்டுகிறேன். நன்றி.--இரவி (பேச்சு) 18:28, 19 சூன் 2013 (UTC)
# பதினேழாம் நாள் போர் (குருச்சேத்திரப் போர்)

பதினேழாம் நாள் போர் (குருச்சேத்திரப் போர்) தனது வாழ்நாள் முழுவதும் தேரோட்டியின் மகன் என்று அவமானப்படுத்தப்பட்ட கர்ணன் ஓர் போர் வீரனாக, அக்கால போர்விதி முறைகளையெல்லாம் மீறி கர்ணன் கொலை செய்யப்பட்டதையும், பாண்டவர்களில் முதல் பிறந்தவன் என்ற உண்மை வெளிப்பட்டதையும் விவரிக்கிறது. இதனை வில்லிப் புத்தூரார் கர்ண பருவம் என பதிவு செய்துள்ளார்.
# பதினேழாம் நாள் போர் (குருச்சேத்திரப் போர்)

## கர்ணனின் மக்கள் மரணம்

பதினேழாம் நாள் போரில் பாண்டவர் படையின் கவனம் முழுதும் கர்ணனை நோக்கி திருப்பப்பட்டது. கர்ணனின் மகன் **விருஷசேனனை** கொன்று வீழ்த்தினான்அருச்சுனன்,அபிமன்யு இறந்த போது தான் பட்ட துயரத்தை கர்ணன் படவேண்டும் என எண்ணியே இதைச் செய்தான். மற்ற பாண்டவர்கள் கர்ணனின் மற்ற பிள்ளைகளை கொன்றனர்; ஆனால் கர்ணன் இவை எதற்கும் சோர்வடையாமல் அருச்சுனனை கொல்வதிலேயே தனது போர் உத்திகளை அமைத்து போர் செய்தான். வாழ்நாள் முழுவதும் யாருக்காக கடமைப்பட்டிருந்தானோ அருச்சுனனை கொல்வதின் மூலமாக தன் நன்றியை நண்பன் துரியோதனனுக்கு செலுத்தத் தீர்மானித்தான்.
# பதினேழாம் நாள் போர் (குருச்சேத்திரப் போர்)

## கிருட்டிணனின் புகழ்ச்சி

அருச்சுனனை கர்ணன் நேருக்கு நேர் சந்தித்தான். அருச்சுனன் தன் அம்பு வீச்சால் கர்ணனின் தேரை நூறு கெஜ தூரத்திற்கு பின்னே தள்ளினான். ஆனால் கர்ணனோ அருச்சுனனின் தேரை பத்து கெஜ தூரத்திற்குத் தான் தள்ளமுடிந்தது. ஒவ்வொரு முறையும் அருச்சுனன் கர்ணனின் தேரைப் பின்னுக்குத் தள்ளிய போது கிருட்டிணன்,கர்ணனையே புகழ்ந்தார். "நான் கர்ணனின் தேரை நூறு கெஜ தூரத்திற்கு பின்னே தள்ளுகிறேன், அவனோ என்னை பத்து கெஜ தூரத்திற்குத் தான் தள்ளுகிறான், நீங்கள் அவனைப் பகழ்கிறீர்களே" என்று கோபப்பட்டான். அதற்கு கிருட்டிணரோ "கர்ணனுடைய தேரை கவனமாகப் பார் அவனது தேரில் தேரோட்டியும்,கர்ணனும் மட்டும்தான்,ஆனால் உனது தேரில் நாராயணன் தேரை ஓட்ட,உனது கொடியிலோ அனுமன் இருக்கும் போது அவனது தேரை நூறு கெஜ தூரத்திற்கு பின்னே தள்ளுவது எளிது" என்று அருச்சுனனுக்கு கோபத்தை மூட்டினார்.
# பதினேழாம் நாள் போர் (குருச்சேத்திரப் போர்)

## அருச்சுனன் தப்பினான்

அருச்சுனன் ஒன்றன்பின் ஒன்றாக அம்புகளை எய்து சண்டைசெய்தான். ஒரு கட்டத்தில் அருச்சுனனின் தலையை குறிவைத்து கர்ணன் எய்த (**நாகாஸந்திரம்**) அம்பு பாம்பாக மாறி அருச்சுனனை நோக்கி வந்தது. அவ்வாறு வந்த அம்பின் தன்மையை அறிந்த கிருட்டிணன் தன் காலின் பெருவிரலால் அருச்சுனனின் தேரை தரையை நோக்கி கீழாக அழுத்த தேர் இரண்டடி அமிழ்ந்தது. கர்ணன் எய்த (**நாகாஸந்திரம்**) அம்பு அருச்சுனனின் கீரிடத்தை தட்டி மீண்டும் கர்ணனிடமே வந்தது. யார் சிறந்த வில் வீரன் நானா? கர்ணனா? என ஒரு கணம் அருச்சுனனை திகைப்படைய வைத்தது. இதை உணர்ந்த கிருட்டிணன் அம்பை எய்தவனின் திறமையை சாய்க்க வில்லை. அம்பின் வீரியத் தன்மையைச் சாய்த்து விட்டது என்று அருச்சுனனிடம் கூறினார். எப்படியோ ஒருமுறை அருச்சுனன் உயிர் தப்பினான். மீண்டும் அந்த அம்பை அருச்சுனன் மீது செலுத்தாமல் குந்திக்கு கொடுத்த வரத்தால் அமைதியாக இருந்தான்.
# பதினேழாம் நாள் போர் (குருச்சேத்திரப் போர்)

## நாகனின் சபதம்

அருச்சுனன்இந்திரப்பிரஸ்தத்தை ஏற்படுத்த காண்டவப்பிரஸ்தம் வனத்தை அழித்த போது அதில் வசித்த நாகவம்சமும் அழிந்தது,**அஷ்வசேனன்** என்ற நாகம் அதன் தாயின் கருவில் இருந்ததால் தப்பிப் பிழைத்தது.தனது இனத்தை அழித்த அருச்சுனனை பழிக்குப் பழி வாங்கவே கர்ணனின் (**நாகாஸ்திரம்**) அம்பு அருச்சுனனை தாக்க முனையும் போது அதனோடு இணைந்து பழிதீர்த்துக் கொள்ள நினைத்தான்.கிருட்டிணனின் செயலால் அருச்சுனன் தப்பியவுடன் கர்ணனிடம் **அஷ்வசேனன்** மீண்டும் அம்பு எய்யுமாறு வேண்டினான்,கர்ணன் மறுத்து "ஒரு வீரன் இரண்டாம் முறையாக அம்பு செலுத்த மாட்டான்,அது அவன் நிலைக்கு இழுக்கு, உன் பழியைத் தீர்த்துக்கொள்ள வேறு வழியைத் தேடிக்கொள் அருச்சுனனைக் கொல்ல ஒரு நாகனின் உதவி எனக்குத் தேவையில்லை" எனக்கூறி மறுத்துவிட்டான்.கர்ணனால் மறுக்கப்பட்ட **அஷ்வசேனன்** அருச்சுனனை கொல்ல ஓடினான்,அருச்சுனன் ஒரே அம்பில் அஷ்வசேனனை மாய்த்தான்.
# பதினேழாம் நாள் போர் (குருச்சேத்திரப் போர்)

## கர்ணன் மரணம்

****விஷ்ணு**,**ராமனாக** அவதாரம் எடுத்த போது சூரியனின் மகன் **சுக்ரீவனின்** பக்கம் நின்று,இந்திரனின் மகன் **வாலியைக்** கொன்றான்.கிருட்டிணனாக அவதாரம் எடுத்த போது இந்திரனின் மகன் **அருச்சுனன்** பக்கம் நின்று சூரியனின் மகன் **கர்ணனுக்கு''' எதிராக இருந்தார்.இராமாயணத்தில் வாலியும்,மகாபாரதத்தில் கர்ணனும் வஞ்சிக்கப்பட்டார்கள்.
# பதினேழாம் நாள் போர் (குருச்சேத்திரப் போர்)

## கர்ணன் மரணம்

### மேலும் பார்க்க

கர்ணன்  
- கர்ணன் கதை
# பதினேழாம் நாள் போர் (குருச்சேத்திரப் போர்)

## வெளி இணைப்பு

- தமிழில் முழு மஹாபாரதம்
# ஊசல் (இயற்பியல்)

<table>
<tr><td> வளித்தடையோ கிடையாது]]</td></tr>
<tr>
<td> முடுக்கத்தையும் காட்டும் இயங்குப்படம்]]</td>
</tr>
<tr>
<td> விளக்கப்படம்]]</td>
</tr>
</table>
**தனி ஊசல்**, **எளிய ஊசல்** (*simple pendulum*) அல்லது பொதுவாக **ஊசல்** (*pendulum*) எனப்படுவது புறக்கணிக்கத்தக்க நிறை மற்றும் மீட்சித்தன்மையற்ற நூல் ஒன்றின் ஒருமுனை கட்டப்பட்டும் மறுமுனையில் ஒரு கோளவடிவக் குண்டு (bob) தொங்கவிடப்பட்டும் உள்ள ஓர் அமைப்பு ஆகும். ஊசல் குண்டானது சிறிதளவு இடம்பெயரச் செய்யுமாறு இழுத்துவிடப்பட்டால், அது மையநிலையைப் பொருத்து அலைவுறும். இதற்குக் காரணம் அக்குண்டினை மையநிலையிலிருந்து இடம்பெயரச் செய்யும்போது, அக்குண்டு மையநிலையை நோக்கி அதனை முடுக்குகிற ஒரு மீட்டல் விசைக்கு உள்ளாவதே ஆகும். பின் விட்டவுடன் இம்மீட்டல் விசையோடு குண்டினது நிறையும் சேர்ந்து அவ்வூசலை முன்னும் பின்னுமாய் அலைவுறச் செய்கிறது. ஒரு முழு அலைவை நிறைவு செய்வதற்கு ஊசலானது எடுத்துக் கொள்ளக்கூடிய கால அளவே அலைவுக்காலம்(period) ஆகும். ஊசலின் இடம்பெயர்ந்த நிலையைப் படத்தில் காணலாம்.  
1602 ஆம் ஆண்டில் கலீலியோ கலிலி என்பாரால் முதன்முதலில் இது வடிவமைக்கப்பட்டது. அன்று முதல் இது கால அளவீடு செய்யப் பயன்பட்டு வந்தது. இதுவே காலத்தை அளவீடு செய்யக்கூடிய உலகின் மிகத் துல்லியமன தொழில்நுட்பமாக 1930கள் வரை விளங்கியது. இது ஊசல் கடிகாரங்களிலும் முடுக்கமானி, நிலநடுக்கமானி போன்ற கருவிகளிலும் பயன்படுகின்றது.  
ஊசலுக்கு நாம் பயன்படுத்தும் 'pendulum' என்கிற சொல் இலத்தின் மொழியின் *pendulus* என்ற சொல்லிலிருந்து எடுக்கப்பட்டதாகும். இதன் பொருள் 'தொங்கக்கூடிய' என்பதாகும்.
# ஊசல் (இயற்பியல்)

## ஊசலின் விசையியல் விளக்கம்

கட்டப்பட்டுள்ள குண்டினுடைய நிறை <math>m </math> என்றும், ஊசலின் நீளம் <math>l </math> எனவும் எடுத்துக்கொள்வோம். செங்குத்தான நிலையிலிருந்து நூல் ஏற்படுத்தக்கூடிய கோணம் <math> \theta </math> எனக் கருதுவோம். நடுநிலையிலிருந்து ஊசல் குண்டானது ஒரு தொலைவிற்குச் செல்கிறது. நடுநிலைக்கும் ஒரு தொலைவிற்கும் இடைப்பட்ட தூரம் <math>x </math> எனக் கருதலாம். இதுவே அலையின் வீச்சாகும். அத்தொலைவில் குண்டின் எடையானது செங்குத்தாகக் கீழ்நோக்கிச் செயல்படுகிறது. இதன் அளவு <math>m g </math> என எடுத்துக்கொள்ளப்படுகிறது.
( <math>m </math> என்பது குண்டினுடைய நிறை, <math>g </math> என்பது புவியீர்ப்பு முடுக்கம்).  
<math>m g </math> என்கிற இவ்விசையை(எடையை) இரு கூறுகளாகப் பகுக்கலாம்.
1. <math>m g cos \theta </math> என்கிற கூறு, நூலின் வழியே கட்டப்பட்டுள்ள நிலைப்புள்ளியை நோக்கிச் செயல்படும் இழு விசையைச் சமன் செய்கிறது.
1. <math>m g sin \theta </math> என்கிற கூறு, நூலுக்குச் செங்குத்தாகச் செயல்படுகிறது. இது சமன் செய்யப்படுவதில்லை. இவ்விசையானது குண்டை மையநிலைகுக் கொண்டு வர முயல்கிறது.
அலையின் வீச்சு சிறியதாக இருப்பதால் ஊசல் குண்டின் பாதை நேர்க்கோடாகக் கருதப்படுகிறது.  
கோண இடப்பெயர்ச்சி சிறியதாதலால் ,  
<math>sin \theta \approx \theta </math>  
என்று எடுத்துக்கொள்ளப்படுகிறது.  
எனவே,  
<math>F = -{m g \theta} </math>  
ஆனால்,  
:<math>\theta = \frac{x}{l} </math>  
எனவே,  
<math>F = -m g \frac{x}{l} </math>.  
இச்சமன்பாட்டினை நியூட்டனின் இரண்டாம் விதியான ,  
<math>F = {m a } </math>  
உடன் ஒப்பிடும்போது,  
முடுக்கம், <math>a = -\frac{gx}{l} </math>  
என்பது பெறப்படுகிறது.  
இடப்பெயர்ச்சிக்கு எதிர்த்திசையில் முடுக்கம் இருப்பதை எதிர்க்குறி உணர்த்துகிறது.  
தனி ஊசலின் இயக்கம் ஒரு தனிச் சீரிசை இயக்கம் என்பதனை இதன் மூலம் அறியமுடிகிறது.  
இத்தனிச் சீரிசை இயக்கத்தின் கோண அதிர்வெண்(angular frequency) ***ω*** என்று எடுத்துக் கொள்ளப்படுமாயின் ,  
தனிச் சீரிசை இயக்கத்தின் முடுக்கத்தை, <math>a = -{\omega^2 x } </math>  
என்று சொல்லலாம்.  
இதற்கு முன்னுள்ள சமன்பாட்டின் மூலம் , <math>\omega^2 = \frac{g}{l} </math>  
அல்லது  
<math>\omega = \sqrt\frac{g}{l} </math>  
என்கிற சமன்பாட்டை எட்டலாம்.  
பொதுவாகவே ஒரு தனிச் சீரிசை இயக்கத்தின் அலைவுக்காலம்,  
<math>T =
ஆக, ஊசலின் **அலைவுக்காலம்**, <math>T = 2\pi \sqrt\frac{l}{g} </math>.  
எனவே **அதிர்வெண்**, <math>n = \frac{1}{2\pi}\sqrt\frac{g}{l} </math>
# ஊசல் (இயற்பியல்)

## அலைவுக்காலத்தின் திருத்தப்பட்ட சமன்பாடு

வீச்சு சிறியதாக இருக்கும்போது அலைவுக்காலம் வீச்சைப் பொருத்து மாறுபடாமல் இருக்கும் பண்பே ஊசலின் மிகப்பெரிய சாதகமாகும். இக்காரணத்திற்காகவே கால அளவீடு செய்வதில் ஊசல் மிகவும் பயன்படுகிறது.  
முன்பு தரப்பட்டிருந்த சமன்பாட்டின்படி அலைவுக்காலமானது ஊசலின் நீளத்தையும் <math>l </math> புவியீர்ப்பு முடுக்கத்தின் அளவையும் <math>g </math> மட்டுமே சார்ந்திருப்பதாகக் கூறப்பட்டது. ஆனால் வீச்சின் அளவு <math>x </math> ஒரு குறிப்பிட்ட அளவிற்குக் குறைவாக இருக்கும் வரை மட்டுமே இது உண்மை. வீச்சுக் கோணம் <math> \theta_0 </math> என்று கொள்ளப்பட்டால்,  
<math>T \approx 2\pi \sqrt\frac{l}{g} \qquad \qquad \qquad \theta_0 \ll 1 </math>  
குறிப்பிட்ட அளவிற்கு மேல், ஊசலின் வீச்சைப் பொருத்துப் படிப்படியாக அலைவுக்காலமும் நேர்த்தகவில் மாறுபடுகிறது. வீச்சுக் கோணம் 180<sup>o</sup>யை நோக்கி நகரும்போது அலைவுக்காலமும் முடிவிலியை நோக்கி அணிகுகோடாக(asymptotically) நகர்கிறது. இப்பொழுது அலைவுக்காலத்தின் அளவானது, மேலே உள்ள சமன்பாட்டின் மூலம் கிட்டும் அலைவுக்காலத்தின் அளவை விட அதிகமாக உள்ளது.
எனவே மேலே உள்ள சமன்பாட்டில் சில திருத்தங்களைச் செய்வதன் மூலம் அலைவுக்காலத்தின் துல்லியமான மதிப்பைப் பெறலாம். ஊசல் அலைவுக்காலத்தின் திருத்தப்பட்ட சமன்பாட்டைப் பல விதங்களில் வெளிப்படுத்தலாம். அவற்றுள் ஒன்று கீழே உள்ள முற்றிலாத் தொடராகும்.  
<math>\begin{alignat}{2}
T & = 2\pi \sqrt{L\over g} \( 1+ \frac{1}{16}\theta_0^2 + \frac{11}{3072}\theta_0^4 + \cdots \)
\end{alignat}</math>
# ஊசல் (இயற்பியல்)

## ஊசல் விதிகள்

தனி ஊசலின் அலைவுகளின் அலைவுக்காலச் சமன்பாட்டிலிருந்து ஊசலின் நான்கு விதிகள் பெறப்படுகின்றன. அவை :
1. நீளத்தின் விதி
1. முடுக்கத்தின் விதி
1. நிறையின் விதி
1. வீச்சின் விதி
# ஊசல் (இயற்பியல்)

## ஊசல் விதிகள்

#### நீளத்தின் விதி

தனி ஊசலின் அலைவுகளின் அலைவுக்காலம் <math>T </math> , ஊசலின் நீளத்தின் <math>l </math> (length) இருமடி மூலத்திற்கு நேர்த்தகவில் இருக்கும்.  
அதாவது, <math>T \propto \sqrt{l} \,</math>
# ஊசல் (இயற்பியல்)

## ஊசல் விதிகள்

#### முடுக்கத்தின் விதி

தனி ஊசலின் அலைவுகளின் அலைவுக்காலம் <math>T </math> , புவியீர்ப்பின் முடுக்கத்தின் <math>g </math> (acceleration due to gravity) இருமடி மூலத்திற்கு எதிர்த்தகவில் இருக்கும்.  
அதாவது, <math>T \propto \frac{1}\sqrt{g} </math>
# ஊசல் (இயற்பியல்)

## ஊசல் விதிகள்

#### நிறையின் விதி

தனி ஊசலின் அலைவுகளின் அலைவுக்காலம் <math>T </math> , ஊசல் குண்டின் நிறையையும்(mass) பொருளையும்(material) சார்ந்ததல்ல.
# ஊசல் (இயற்பியல்)

## ஊசல் விதிகள்

#### வீச்சின் விதி

சிறிய வீச்சுடன் அலைவுறும் தனி ஊசலின் அலைவுக்காலம் <math>T </math> , வீச்சினைச்(amplitude) சார்ந்ததல்ல.
ஆனால் வீச்சின் அளவு ஒரு குறிப்பிட்ட அளவை விட அதிகமாக இருப்பின், வீச்சைப் பொருத்து ஊசலின் அலைவுக்காலம் மாறுபடும்.
# ஊசல்

**ஊசல்** என்ற தலைப்பில் உள்ள கட்டுரைகள்:  
;இயற்பியல்  
- ஊசல் (இயற்பியல்) (*pendulum*)
- கூட்டு ஊசல் (*compound pendulum*)
- பூக்கோ ஊசல் (*Foucault pendulum*)  
கூம்பு ஊசல்(conical pendulum)  
போர்டா ஊசல்(Borda's pendulum)  
விளையாட்டு
- ஊசல் (சங்க காலம்)
- ஊஞ்சல்  
---
# காந்த ஒதுக்கம்

**காந்த ஒதுக்கம்**(Magnetic declination) என்பது ஓரிடத்தில், அந்த இடம் புவியின் வட துருவம் தென்துருவம் ஆகிய மூன்று புள்ளிகள் வழியாகச் செல்லும் செங்குத்துத் தளத்திற்கும் அதே இடம் புவியின் காந்த வடமுனை காந்த தென்முனை ஆகிய மூன்று புள்ளிகள் வழியாகச் செல்லும் செங்குத்துத் தளத்திற்கும் இடைப்பட்ட கோண அளவாகும்.இது எல்லா இடங்களிலும் ஒன்றுபோல் இல்லாமல் இடத்திற்கு இடம் சிறிது மாறுபட்டுக் காணப்படுகிறது.காந்தவியலில் இது ஒதுக்கம் என்றும் குறிக்கப்படும்.  
ஒரேஅளவு ஒதுக்கங்களைக் கொண்ட எல்லா இடங்களையும் ஒன்றாக இணைக்கும் கோட்டிற்குச் சம ஒதுக்கக்கோடு (Isogonals) என்று பெயர்.சுழிஅளவு ஒதுக்கங்களைக் கொண்ட எல்லா இடங்களையும் இணைக்கும் கோட்டிற்கு சுழிஒதுக்கக் கோடு(Agonic) என்று பெயர்.
# காந்தச் சரிவு

**காந்தச் சரிவு** (Magnetic dip)எனப்படுவது, திசைகாட்டியொன்றை, நிலைக்குத்தாக வைத்திருக்கும் நிலையில், திசைகாட்டியின் ஊசியானது, கிடையோடு ஏற்படுத்துகின்ற கோணம் ஆகும். பூமியின் வெவ்வேறு பகுதிகளில் இந்தக் கோணத்தின் பெறுமானம் வித்தியாசப்படுகின்றது. புவியின் காந்தப்புலமானது, கீழ்ப்புறமாக பூமியை நோக்கி, அமைந்திருக்கின்றது என்பதை இந்தக் கோணத்தின் பெறுமானம் நேர் எண்ணாக வருகின்ற நிலை குறிக்கின்றது.  
இந்தக் கோணத்தின் பெறுமானம், சரிவு வட்டம் (dip circle) எனப்படும் கருவியால் பொதுவாக அளக்கப்படும்.  
ஜோர்ஜ் கார்ட்மென் என்ற பொறியியலாளரால் 1544 ஆம் ஆண்டு சரிவுக்கோணம் முதன் முதலாகக் கண்டறியப்பட்டது. சரிவு வட்டத்தைப் பயன்படுத்தி காந்தச் சரிவை அளவிடும் முறையை இங்கிலாந்தைச் சேர்ந்த ரொபேர்ட் நோமான் என்பவர் 1581 இல் விபரித்தார்.
# பதினெட்டாம் நாள் போர் (குருச்சேத்திரப் போர்)

குருச்சேத்திரப் போரின் இறுதி நாள் யுத்தம், கௌரவர்களின் கடைசி தளபதி சல்லியனை கொன்றது, 99 கௌரவர்களை கொன்றது,திரௌபதியின் சாபம் நிறைவேறியது,பாண்டவர்களின் சபதங்கள் நிறைவேறியது, பாண்டவர்களால் கொல்லாமல் விடப்பட்ட துரியோதனனின் நிலை குறித்து விரிவாகக் கூறுகிறது. இதனை சல்ய பருவம் என வில்லிப்புத்தூரார் **வில்லிபாரதத்தில்** பதிவு செய்துள்ளார்.
# பதினெட்டாம் நாள் போர் (குருச்சேத்திரப் போர்)

## சல்லியன்

மாதுரியின் சகோதரன்,பாண்டவர்களில் பின்னிருவர் நகுலன்,சகாதேவன் இருவரின் தாய் மாமன் கௌரவர் படையுடன் சேர்ந்து போர் செய்தது துரியோதனனின் தந்திரமான ஏற்பாடு,அதாவது குருச்சேத்திரப் போரில் பாண்டவர் பக்கம் போரிட பெரும்படையுடன் வந்த சல்லியனை இடையிலேயே இளைப்பாற்றிட வேண்டிய ஏற்பாடுகளை துரியோதனன் செய்திருந்தான், இதை அறியாத சல்லியன் உண்டு களைப்பாறிய பின் சல்லியனுக்கு இது தெரிவிக்கப்பட்டது. தனது தவறு தெரிந்து சல்லியன் மிகுந்த வேதனையடைந்து "உண்ட வீட்டிற்கு இரண்டகம் (துரோகம்) செய்வதில்லை" என கௌரவர் பக்கம் நின்று போரிட்டான். உரிய மதிப்பு வழங்கப்படாமல் அவமானப் படுத்தப்பட்டான், கர்ணனுக்கு தேரோட்டியாக இருக்க வேண்டும் என்று வற்புறுத்தப் பட்டான். எந்த எதிர்ப்பும் இல்லாமல் அந்தப்பணியை செய்ததால் பாண்டவர்களிடத்திலும்,கௌரவர்களிடத்திலும் மதிப்பைப் பெற்றான். இறுதி நாளில் கௌரவப்படைக்கு தலைமையை கனத்த மனத்துடன் ஏற்றுக்கொண்டான். பாண்டவரில் தன் சகோதரியின் மகன்கள் என்றாலும் தன் சொந்த உணர்வுகளுக்கு இடமில்லை என உறுதியளித்தான்.
# பதினெட்டாம் நாள் போர் (குருச்சேத்திரப் போர்)

## கிருட்டிணன் சதி

அருச்சுனனிடம் கிருட்டிணன் "யுதிஷ்டிரன் சல்லியனுடன் தனியாகப் போரிட்டே ஆக வேண்டும்" என்றார். அருச்சுனன் "ஏன்?" என்றான், ஆனால் கிருட்டிணன் அதற்கு பதில் சொல்லவில்லை. அவனது உடலுக்குள் ஒரு பெரிய அசுரன் இருக்கிறான், யாராவது அவனை எதிர்த்தால் அவனது சக்தி பல்கி பெருகிக்கொண்டே போகும்,எதிர்ப்பவன் எவ்வளவு பலசாலியோ அத்தனை பலசாலியாக சல்லியனுக்குள் இருக்கும் அசுரனின் பலம் அதிகரிக்கும். யுதிஷ்டிரன் அவ்வளவு ஆவேசமாக போர் புரிபவர் அல்ல அதிலும் குறிப்பாக (சல்லியனுடன் போரிடும்போது அதாவது தனது தந்தை பாண்டுவின் மைத்துனன்,தனது சகோதரர்களின் தாய்மாமன் என்ற உணர்வில் கோபப் படாமல்) சல்லியனை பலமிழக்கச் செய்து கொல்ல வேண்டும்.
# பதினெட்டாம் நாள் போர் (குருச்சேத்திரப் போர்)

## சல்லியன் மரணம்

போரின் கடைசி நாள் கௌரவப் படைத்தளபதி சல்லியனின் முன் போய் நின்றார்,சல்லியனை ஆவேசத்துடன் நெருங்காமல், அன்புடன் நெறுங்கினார், [யுதிஷ்டிரன்|யுதிஷ்டிரனின்]] கருணை நிரைந்த பார்வையால் அசுரனின் பலம் பெருகுவதற்கு பதில் குறைந்து கொண்டே வந்தது. இறுதியில் அசுரன் பலம் முழுவதும் போய் அசுரன் மறைந்தே போனான்,சல்லியனும், யுதிஷ்டிரனும் நேருக்கு நேர் நின்றார்கள், தருமன் ஒரு வேலை எடுத்து எந்த கொபமோ,வெறுப்போ இன்றி சல்லியன் மீது எறிந்தார்,சல்லியன் சரிந்து விழுந்து இறந்தான்.கௌரவர்களின் கடைசித் தளபதியும் இறந்த பின் வெற்றியை பாண்டவர்களுக்கு எளிதாக்கியது.
# பதினெட்டாம் நாள் போர் (குருச்சேத்திரப் போர்)

## சகுனி மரணம்

தோல்வி நிச்சயம் என்பதை உணர்ந்த சகுனி தனது காந்தாரப் படையுடன் பாண்டவர்களின் படையை பின்புறமிருந்து தாக்கினான். படையின் பின்புறம் என்ன ரகளை என குந்தியின் மக்கள் திரும்பிப் பார்த்தனர்,சகுனி தனது படையுடன் பின்புறம் தாக்குவது கண்டு பின்புறப் படைகளை காக்க அங்கே போவது முடியாதது. எனவே படையின் கடைசியிலிருந்த மாதுரியின் மக்களான நகுலன், சகாதேவனிடம்,"சகோதரர்களே இறந்த உங்கள் தாய் மாமனுக்காக நீங்கள் வருந்துவது எனக்கு தெரிகிறது, அங்கே பாருங்கள் கொடுமதி படைத்த சகுனி கோழைத்தனமாக பின்னால் இருந்து,தந்திர நரி மாதிரி செயல்படுவதை அவனை கொல்லாமல் விட்டால் இத்தனை வெற்றிகளும் ஒன்றுமே இல்லாமல் போய்விடும்,உங்கள் மாமன் இறப்பிற்கு பழிக்கு பழி அவனை கொல்லுங்கள்" என்றார். நகுலனும்,சகாதேவனும் தனது வாளுடன் சகுனி மீது பாய்ந்து மூர்க்கமாக சண்டையிட்டு சகுனியை கொன்றனர். தன் மாமன் அப்பாவி அவரைத் தந்திரமாக எதிரிகளுடன் சேர்ந்து போரிட வைத்து விட்டார்கள். ஆனால் சகுனி அப்பாவியல்ல பதினான்கு வருடங்களுக்கு முன் அவர்களது இராச்சியத்தை இழக்க தந்திரமாக சூதாடியவன்.
# பதினெட்டாம் நாள் போர் (குருச்சேத்திரப் போர்)

## கௌரவர் மாண்டனர்

சூதாட்டத்தின் போது கௌரவர்களை "கொல்வேன்" என பீமன்சபதம் செய்த படியே, ஒவ்வொரு நாளும் ஒரு சிலரைக் கொன்று வந்தான். கௌரவர்களின் எண்ணிக்கைக் குறையக் குறைய காந்தாரி தன் மக்களிடம் போரில் பீமனைத் தவிர்க்கச் சொன்னாள், ஆனால், பீமனோ தேருக்குப் பின்னும், யானைகளுக்குப் பின்னும் ஒளிந்த கௌரவர்களை தேடிக் கண்டுபிடித்து அவர்கள் கெஞ்சக் கெஞ்ச,தனது கதாயுதத்தால் தலையை பிளந்து கொன்றான். பீமனின் சபதம் நிறைவேற வேண்டும் என்பதற்காக மற்ற பாண்டவர்கள் வாய்ப்புக் கிடைத்தும் அதைத் தவிர்த்தார்கள். விகர்ணனைக் கொல்ல பீமன் கொஞ்சம் தயங்கினான், கௌரவர்களில் அவன் மட்டும் தான் துரியோதனனுடன் இசைந்து போகாதவன்,சூதாட்டத்தின் போதும், திரௌபதி துகில் உரியப் பட்ட போதும் எதிர்த்தவன், ஆனால் போரிடும் போது விகர்ணன் விசுவாசத்தோடு தனது சகோதரர்களோடு,சேர்ந்து போரிட்டான். விகர்ணன் மாண்டபோது பாண்டவர் அத்துனைபேரும் அழுதனர். பிறகு துச்சாதனனை கீழே தரையில் தள்ளி தன் கரங்களால் அவனது குடலை உருவினான், திரௌபதியின் சபதத்தை நிறைவேற்ற அவளை அழைத்து துச்சாதனனின் ரத்தத்தை அவளது கூந்தலில் தோய்க்கச் சொன்னான். அவ்வாறே செய்தவள் துச்சாதனனின் இதயத்தை எடுத்து கூந்தலில் பூவைப்போல சூடிக்கொண்டாள்.
# பதினெட்டாம் நாள் போர் (குருச்சேத்திரப் போர்)

## வெளி இணைப்பு

- தமிழில் முழு மஹாபாரதம்
# வலைவாசல்:பரதநாட்டியம்

<div><><font size="+0.5" >**பரதநாட்டிய வலைவாசல்**</font> </div>
<div100%" cellpadding="5" cellspacing="10"
| |  
<div>  
|}  
</div>  
<div></div>  
| <h2 id="mp-tfa-h2">சிறப்புக் கட்டுரைகள்</h2> |  |
| --- | --- |
| <div id="mp-tfa">  
</div> | } |
| |  
| <div id="mp-itn">  
</div> | } |
| --- | --- |
|}  
|}  
| <h2 id="mp-tfa-h2">பகுப்புகள்</h2> |  |
| --- | --- |
| <div id="mp-tfa">
</div> | } |
| |  
| <div id="mp-itn">  
</div> | } |
| --- | --- |
|}  
<div>  
<div>
# தேடியதேட்டம் (தேசவழமை)

வட இலங்கையின் மரபுவழிச் சட்டமான தேசவழமையின்படி *'தேடியதேட்டம்* என்பது, ஒரு ஆணும், ஒரு பெண்ணும் மணம் புரிந்து கொண்டு ஒன்றாக வாழும் காலத்தில் கணவனோ, மனைவியோ சம்பாதித்த சொத்துக்களைக் குறிக்கும். தேசவழமை, இத்தகைய சொத்துக்களை, குறித்த ஆணுக்கோ, பெண்ணுக்கோ அவர்களது முன்னோரிடமிருந்து வரும் சொத்துக்களிலிருந்து வேறுபடுத்துகிறது. இவ்வாறு ஆணுக்கு வரும் சொத்தை *முதுசொம்* எனவும், பெண்ணுக்கு வரும் சொத்தை *சீதனம்* எனவும் தேசவழமை குறிப்பிடுகிறது.  
பழைய வழக்கின்படி பெண் கொண்டுவந்த சொத்து அவர்களில் பெண் பிள்ளைகளுக்கும் அவர்கள் வழி வரும் பெண் வாரிசுகளுக்கும் மட்டுமே உரியது. அது போலவே ஆண் கொண்டுவரும் சொத்துக்கு அவர்களுடையை ஆண் பிள்ளைகளும் அவர்களது ஆண் வாரிசுகளுமே உரித்து உடையவர்கள். ஆனால், தேடியதேட்டத்தில் இரு பாலாருக்குமே சம பங்கு உண்டு. ஆனாலும், பெண் பிள்ளைகளுக்குச் சற்றுக் கூடிய பங்கு கொடுப்பதற்கு ஆண் பிள்ளைகள் எப்போதும் சம்மதிக்க வேண்டும் என்கிறது தேசவழமை.
# தேடியதேட்டம் (தேசவழமை)

## வரைவிலக்கணங்கள்

தேசவழமை கூறும் *தேடியதேட்டம்* என்பதற்குப் பல வரைவிலக்கணங்கள் முன்வைக்கப்பட்டுள்ளன. 1911 ஆம் ஆண்டு கொண்டுவரப்பட்ட "யாழ்ப்பாண திருமண வாழ்க்கை உரிமைகள் மற்றும் மரபு வாரிசுரிமைச் சட்டம்" இதைப் பின்வருமாறு வரையறுக்கிறது:
: 1. ஒன்றாக வாழும் காலத்தில் கணவன் அல்லது மனைவி பெறுமதியான விலை கொடுத்துப் பெற்றுக்கொண்ட சொத்து.
: 2. ஒன்றாக வாழும் காலத்தில் கணவன் அல்லது மனைவியின் சொத்திலிருந்து கிடைக்கும் இலாபம்.  
ஆனால், 1947 ஆம் ஆண்டின் 58 ஆம் இலக்கச் சட்டமான யாழ்ப்பாண திருமண வாழ்க்கை உரிமைகள் மற்றும் மரபு வாரிசுரிமைத் திருத்தச் சட்டம், இதை எதிர்மறையான முறையில் வரையறுக்கிறது. இதன்படி, ஒன்றாக வாழும் காலத்தில் வாழ்க்கைத்துணை ஒருவரின் தனியான சொத்தையோ அதன் ஒரு பகுதியையோ பயன்படுத்தாமல், பெற்றுக்கொள்ளப்பட்ட சொத்தையும், அக்காலத்தில் குறிப்பிட்ட வாழ்க்கைத் துணைவரின் சொத்திலிருந்து கிடைக்கும் இலாபத்தையும் தவிர்த்த எதுவும் தேடியதேட்டமாகக் கொள்ளப்படமாட்டாது.  
தேசவழமையின்படி, ஒன்றாக வாழும் காலத்தில் கணவன் அல்லது மனைவியின் தனியான சொத்துக்களை விற்று வாங்கிய சொத்துக்களையும் தேடியதேட்டமாகக் கருதமுடியும். ஆனால், 1947 ஆம் ஆண்டின் திருத்தச் சட்டத்தின் மூலம் இவ்வாறு வாங்கப்பட்ட சொத்துக்கள் தேடியதேட்டத்துள் சேராது என்பது தெளிவாக்கப்பட்டுள்ளது.
# ஈடு வைத்தல்

**ஈடு வைத்தல்** அல்லது ஈடு செய்தல் என்பது ஒருவருக்கு நிதி தேவைப்படும் பொழுது தம்மிடம் இருக்கும் சொத்தை ஈடாக இன்னுமொருவரிடம் வைத்து அவரிடம் இருந்து பணம் பெறுதல் ஆகும். இது தமிழ்ச் சமூகத்தில் மரபுவழியாக நடைபெற்று வரும் ஒரு பொருளாதார பரிவர்த்தனை ஆகும்.  
ஈடு வைப்பவர் ஈடு பிடிப்பவரிடம் நிபந்தனை உறுதி அல்லது ஒப்பந்தம் செய்து கொள்வார். இந்த ஒப்பந்தம் ஈடு வைக்கப்படும் சொத்து, தரப்படும் பணம், ஈட்டின் காலம், ஈடு மீறப்பட்டால் அதன் விளைவுகள் போன்றவற்றை எடுத்துரைக்கும். ஈட்டின் காலம் முடிந்து ஈடு மீட்கப்பட்டு இருக்கவிட்டால் அதை எவ்வாறு கையாளுதல் என்பது தொடர்பாகவும் நடைமுறைகள் உண்டு. ஈடு வைத்தவர் மேலீடு கோரலாம். ஈடு பிடித்தவர் ஈடு வைக்கப்பட்ட பொருளை எதாவது வகையில் "ஆட்சி" செய்து எடுத்துக் கொள்ளலாம். ஆட்சி செய்வது என்பது ஈடு செய்யப்பட்ட பொருளை எதாவது ஒரு வகையில் பயன்படுத்துவது ஆகும்.  
இலங்கையில் ஈடு பிடித்தல் வைத்தல் தொடர்பாக குறிப்பான சட்டங்கள் உண்டு.
# ஈடு வைத்தல்

## கலைச்சொற்கள்

- ஈடு
- ஈடு வைத்தல்
- ஈடு பிடித்தல்
- மேல் ஈடு/மேலீடு
- நிபந்தனை உறுதி - Conditional Deed or Contract
- ஆட்சி - Claiming ownership
- கைமாற்றம்
# தத்துவப்பிரகாசர் (சிவபுரம்)

**சிவபுரம் தத்துவப்பிரகாசர்** 15 ஆம் நூற்றாண்டின் இடைப்பகுதியில் வாழ்ந்த சைவப் பெருமகனார். தத்துவப்பிரகாசர் என்னும் பெயர் கொண்ட நால்வரில் இரண்டாமவர். முதலாம் தத்துவப்பிரகாசரோடு ஒருசாலை மாணவராய்ச் சீர்காழியில் சிற்றம்பல நாடிகளிடம் பாடம் கேட்டவர் சம்பந்த முனிவர். இந்த முனிவரிடம் உபதேசம் பெற்றவர் இந்தச் சிவபுரம் தத்துவப்பிரகாசர்.
# தெய்வச்சிலையார் உரை

தொல்காப்பியம் சொல்லதிகாரப் பகுதிக்குக் கிடைத்துள்ள உரை நூல்களில் **தெய்வச்சிலையார் உரை**யும் ஒன்று. பொ.ஊ. 15 ஆம் நூற்றாண்டில் வாழ்ந்த தெய்வச்சிலையார் இந்த உரையை எழுதினார்.  
##### உரை பற்றிய செய்திகள்
- தெய்வச்சிலையார் உரையில் பிற உரையாசிரியர் பற்றிய குறிப்பு இல்லை. அதைப் போலவே பிற உரைகளிலும் தெய்வச்சிலையார் பற்றிய குறிப்பு இல்லை.
- இந்த உரையை விருத்தியுரை என்பர். காரணம் ஒவ்வொரு இயலின் இறுதியிலும் எழுத்தை எண்ணி இத்தனை எழுத்து என்று சொல்கிறார்.
- தனக்குப் புலனாகாத இடங்களில் "விளங்கவில்லை" என இவ்வுரை குறிப்பிடுகிறது.
- சில உரைகள் இளம்பூரணர், சேனாவரையர், நச்சினார்க்கினியர் உரைகளை மறுப்பது போல் காணப்படுகின்றன.
- எட்டுத்தொகை, பதினெண்கீழ்க்கணக்கு, மணிமேகலை, சூளாமணி ஆகிய நூல்களிலிருந்து மட்டுமே இந்த உரை மேற்கோள்களைத் தருகிறது.
# உரைநூல்

நான்கு வகையான **உரைநூல்**கள் இருந்ததாக முன்னோர் கூறுவர் எனத் தொல்காப்பியம் குறிப்பிடுகிறது. பாட்டிடை வைத்த குறிப்பு, பா இன்று எழுந்த கிளவி, பொருளொடு புணராப் பொய்ம்மொழி, பொருளொடு புணர்ந்த நகைமொழி என்பன அவை.
" **உரைவகை நடையே நான்கு என மொழிப "** (தொல்காப்பியம் செய்யுளியல் நூற்பா. 166 ) உரைநடை நூல்களையே தொல்காப்பியம் **உரைவகை** எனக் குறிப்பிடுகிறது.
# உரைநூல்

## உரைவகை 4

1. பாட்டிடை வைத்த குறிப்பு - பழம் பாடல்களை எழுதி அவற்றிற்கு உரை எழுதும் வகை. இவ்வாறு எழுதப்பட்ட உரைநூலுக்கு எடுத்துக்காட்டு **தகடூர் யாத்திரை**
1. பா இன்று எழுந்த கிளவி - பாடல் இல்லாமல் பாடலில் கூறப்பட்ட கருத்தை மட்டும் எழுதும் உரைவகை. இவ்வாறு எழுதப்பட்ட பண்டைய நூல்கள் **பாரதம்**, **பருப்பதம்**
1. பொருளொடு புணராப் பொய்ம்மொழி - பொய்யாக இட்டுக்கட்டிப் புனைந்துரையாய் எழுதப்படும் **கதை**.
1. பொருளொடு புணர்ந்த நகைமொழி - பொய்யாகப் புனைந்துரைக்கப்படாமல் மெய்யான செய்தியில் நகைப்புச் சுவை கூட்டி எழுதப்படும் உரைவகை. இவ்வாறு எழுதப்பட்ட பண்டைய நூல்களுக்கு எடுத்துக்காட்டு **சிறுகுரீஇ உரை**, **தந்திர வாக்கியம்** போல்வன.
# உரைநூல்

## நன்னூல் விளக்கம்

செய்யுள் நடையில் அமைந்த நூல்களுக்கு உரைநடையில் விளக்கம் தருவது உரைநால். நன்னூல் என்னும் இலக்கணம் இதனைக் காண்டிகையுரை, விருத்தியுரை என இரண்டு வகையாக்கிக் காட்டுகிறது.
##### **காண்டிகையுரை**
:நூற்பா என்னும் சூத்திரம் அல்லது செய்யுளால் அமைந்துள்ள பாடலுக்கு அதனுள் அமைந்துள்ள **கருத்து**, அதில் உள்ள ஒவ்வொரு சொல்லுக்கும் **பொருள்**, அவற்றிற்கான **எடுத்துக்காட்டு** ஆகிய மூன்றையும் தருவது காண்டிகை உரை எனப்படும். மற்றும் தொடர்புடைய வினா-விடைகளும் இவ்வுரையில் தரப்படுவது உண்டு.  
##### **விருத்தியுரை**
:மேலே காண்டிகை உரைக்குச் சொல்லப்பட்ட மூன்றனும், இதனுள் சொல்லப்பட்ட இரண்டும் சேர்த்து ஐந்து உறுப்புகளைக் கொண்டது காண்டிகை உரை. காணவேண்டிய 5 காண்டிகை உறுப்பு:
1. கருத்து
1. பதப்பொருள்
1. எடுத்துக்காட்டு
1. அந்த இடத்துக்கு வேண்டிய தன் உரையால் அமைந்த விளக்கம்
1. பிற நூல்கள் கூறும் விளக்கம்
என்பன.
# பெருமுக்கல்

**பெருமுக்கல்** என்பது தமிழ்நாடு, விழுப்புரம் மாவட்டத்திலுள்ள ஒரு சிற்றூர் ஆகும். திண்டிவனத்திலிருந்து மரக்காணம் செல்லும் வழியில் அமைந்துள்ளது. இங்குள்ள குன்று வரலாற்றுச் சிறப்பு மிக்கதாகும். இயற்கை வளமும் அழகியல் சூழலும் நிறைந்த இவ்வூரின் முக்கிய தொழில் விவசாயம்.
# பெருமுக்கல்

## அமைவிடம்

தமிழ்நாட்டின் விழுப்புரம் மாவட்டத்தில் திண்டிவனத்திலிருந்து மரக்காணம் செல்லும் பேருந்துச் சாலையில் இக்குன்று அமைந்துள்ளது. புதுவையிலிருந்து கிளியனூர் வழியாகவும் இவ்விடத்திற்குச் செல்லலாம்.
# பெருமுக்கல்

## பெயர்க்காரணம்

இராமனால் காட்டுக்கு அனுப்பப் பெற்ற சீதை இந்தக் குன்றில் இருக்கும் குகையில் தங்கியிருந்ததாகவும், இங்குதான் புதல்வர்களான லவனையும் குசனையும் பெற்றாள் என்றும் செவிவழியான கதை வழங்கப்படுகிறது. சீதை மகப்பேறு வலியால் முக்கியதால் இது பெருமுக்கல் என்று வழங்கப்படுகிறது என்றும் கூறப்படுகிறது.  
ஆனால், ஆய்வாளர்கள் வேறு காரணம் கூறுகின்றனர். மதுரை மாவட்டம் மேலூருக்கு அருகில் உள்ள மாங்குளம் கற்படுக்கைகள் கணி நந்தாசிரியன் எனும் ஆசீவகத் துறவிக்கு அமைக்கப்பட்டனவாகும். அக்கற்படுக்கைகளை அமைத்தவர்கள் தலையாலங்கானத்துச் செருவென்ற பாண்டியன் நெடுஞ்செழியனும் அவன் உறவினரும் ஆவர். அக்கல்வெட்டில் உள்ள நந்தாசிரியன் எனும் பெயரே நந்தவாச்சா எனப் பாலி மொழியில் வழங்கப்பட்டுள்ளது. ஆசிரியன் எனும் சொல் ஆசான் எனவும் வழங்கும். தமிழ் ஆசான் - பிறமொழிகளில் ஆச்சாரியார் எனவும் ஆச்சான் எனவும் திரியும். பெரியவாச்சான் எனும் வைணவப் பெரியாரின் பெயரே அதற்குச் சான்றாகும். பெரிய+ஆசான் > பெரியவாச்சான் என்றானதைப் போன்றே நந்த+ஆசான் > நந்தவாசான் > நந்தவாச்சா என்று மருவியுள்ளதும் புலனாயிற்று. ஆசீவக அறிவியலான வானியலில் இவர் மிகுந்த தேர்ச்சி பெற்றிருந்ததால் இவர் கணி நந்தாசிரியன் என்றும் சிறப்பிக்கப்பட்டுள்ளதை மாங்குளம் கல்வெட்டால் அறிய முடிந்தது. இக் கணிநந்தாசிரியனே **முக்கல் ஆசான் நல்வெள்ளையார்** எனும் நற்றிணைப் புலவராவார். திண்டிவனம் அருகே உள்ள பெருமுக்கல் என்ற ஊரில் உள்ள குன்றில் இவர் ‘முக்தி’ அடைந்ததால் முக்கல் ஆசான் நல்வெள்ளையார் என அழைக்கப்பட்டுள்ளார்.. இன்றைய நிலையில் அங்குள்ள கோயில் முத்தியாலீசுவரர் கோயில் என்று அழைக்கப்படுவதுடன், மலையின் அடிவாரத்தில் ஐயனார் கோயில் இருப்பதும் பழைய வரலாற்றை உறுதி செய்யக் காணலாம் எனப் பெருமுக்கலுக்கான பெயர்க்காரணம் கூறப்படுகிறது.
# பெருமுக்கல்

## பாறைக் கீறல் எழுத்துகள்

இங்குள்ள பாறைக்குகையில் பல நூற்றாண்டுகளுக்கு முன்பான பாறைக் கீறல் எழுத்துகள் காணப்பெறுகின்றன. அவை உருவங்களாக இல்லாமல் குறியீடுகளாக அமைந்துள்ளன. இவற்றை ஆசிவக சமயத்தின் குறியீடுகள் என்று வரலாற்றாசிரியர்கள் கருதுகின்றனர். பறவையின் நகத்தினைக் கொண்டு ஒரு இளக்கமான பொருளில் கீறல் ஏற்படுத்தினால் எவ்வாறு அந்த வடு அமையுமோ அதனை ஒத்த வடிவம் கொண்ட குறியீடு இது. ஏர்க்கலப்பை கொண்டு நிலத்தில் உழும் போது ஏற்படும் சால் உழவின் வடிவையும் ஒத்தது. இருபுறப் பட்டைகளிலும் வழவழப்பும் ஆழ்ந்த கூர்முனைப் பள்ளம் கீறல் தெளிவாகவும் அமைந்திருக்கும். ஆசீவகத் துறவு நிலைப் புகும் மாணவர்கள் உயிர்நூல் அறியும் முகத்தான் குறிஞ்சி, முல்லை, மருதம் எனும் மூவகை நிலங்களிலும் பயணிக்கும்போது அவர்தம் ஆய்வுக்காக எவ்விடம் செம்மையான நடுவமாக அமையுமோ, அங்குள்ள கற்பாறைகளில் இவ்வடிவம் செதுக்கப்பட்டது. சிற்சில இடங்களில் புள்நகக் கீற்று இரண்டு அல்லது மூன்றாகவும், முக்கோணம் சேர்த்தும் வரையப்படுவதுண்டு. இத்தகைய கற்பாறைகளிலிருந்து சேய்மைத்தான உயிரியக்கங்களையும் ஆயும் ஏந்து இருந்ததாலே இவ்விடங்கள் இக்குறியீட்டால் அடையாளப்படுத்தப்பட்டன.<sup>1</sup>
# பெருமுக்கல்

## சோழர் காலக் கோயில்கள்

பெருமுக்கலில் குன்றின்மீது ஒரு கோயிலும் அடிவாரத்தில் மற்றொரு கோயிலும் உள்ளது. குன்றின்மீது உள்ள கோயில் “முதலில் செங்கல்கோயிலாக இருந்து, விக்கிரம சோழன் காலத்தில் (கி.பி. 1118-35) கற்கோயிலாக மாற்றப்பட்டது. இக்கோயிலின் இறைவன் பெயர் தமிழில் திருவான்மிகை ஈஸ்வரமுடையார் என்றும், பெருமுக்கல் உடையார் என்றும், வடமொழியில் "முக்கயாசலேஸ்வரர்' என்றும் வழங்கப்படுகிறது. பாறைகளில் 60-க்கும் மேற்பட்ட கல்வெட்டுகள் சோழ, விஜயநகர பேரரசின் நாயக்க மன்னர்கள், இராஜகோபுரம் மகாமண்டபம் போன்ற கட்டுமான பணிகள் மற்றும் கோயிலுக்கு வழங்கிய நன்கொடைகளைக் பற்றிய குறிப்புகள் கல்வெட்டு மூலம் அடையாளம் காட்டப்பட்டுள்ளது.
# பெருமுக்கல்

## ஸ்ரீபாலசித்தர்

மயிலம் பொம்மபுர ஆதீனத்தின் ஆதிகுருவாகிய பாலசித்தர் இந்த மலையில் இருந்துதான் தவம் செய்தார் என்று மயூராசல புராணம் குறிப்பிடுகிறது. சித்தர்களையும் முனிவர்களையும் ஒருங்கிணைத்து, வீரசைவ நெறியையும் சித்தத் தத்துவக் கருத்துகளையும் உபதேசம் செய்தார் எனவும் அது சுட்டுகிறது.  
'''பாலவயதுஆக வலைவாரிதியின் மேவிவரு பான்மையும் அலாது அளவுஇலாச்  
'''சீலம்உறு சித்துபுரி செய்கையினுமே பாலசித்தன்என நாமம் நிறுவி  
'''ஆலவிடமே அமுதமாய் அயலுவான்இவனலாது இலைஎனா நினைவொடும்
'''  
'''சாலநலமேவு துதிகூறிட அவர்க்குஇனிய தண்ணருள் சுரந்துஉறையும்நாள்
****  
'''அத்தன்அருள் பெற்றவர்கள் உற்றபெரு முக்கன்மலைஆதிய வரைக்கண் அணுகிச்
'''  
'''சித்தர்கடமக்க அரிய அற்புதம்உறப் புநித சித்திநிலை முற்றும் உதவித்
'''
'''
தொத்தலர் வனத்து அமரும் நற்றவர்களுக்கும் ஒருதூய சிவபோத நல்கி
'''  
**இத்தகைமை யோடுஇனிய சித்தன்உலவிப் பழைமை எய்தும் இடம் உற்றனரே**
'''
# பெருமுக்கல்

## சான்றாதாரங்கள்

1. (முனைவர் க.நெடுஞ்செழியன்)http://agathiyarthavamaiyam.com/index.php?option=com_content&view=article&id=72:2012-03-27-11-34-19&catid=78&Itemid=479
# சாரா ஹாரிசன்

**சாரா ஹாரிசன்** (ஆங்கிலம்: Sarah Harrison ) என்பவர் இங்கிலாந்தைச் சேர்ந்த பெண் பத்திரிக்கையாளர் என்ற பதி்ப்புக்கு பொறுப்பாளராக நியமிக்கப்பட்டுள்ளார். அவர் தற்போது எட்வர்ட் ஸ்நோடனுடன் ஜனநாயக நாடுகளுக்கு பயணம் மேற்கொண்டுள்ளார்.
# சாரா ஹாரிசன்

## ஸ்னோடனின் அடைக்கலத்திற்கு

ஸ்னோடென் சார்பில் கோரிக்கை மனுக்களை விக்கிலீக்ஸ் இணையதளத்தின் சட்ட ஆலோசகர் சாரா ஹாரிசன் இந்தியா உள்ளிட்ட 20 நாடுகளிடம் ஸ்னோடென் அடைக்கலம் கோரியுள்ளார். ஆஸ்திரியா, பொலிவியா, பிரேஸில், சீனா, கியூபா, பின்லாந்து, பிரான்ஸ், ஜெர்மனி, இத்தாலி, அயர்லாந்து, நெதர்லாந்து, நிகராகுவா, நார்வே, போலந்து, ஸ்பெயின், ஸ்விட்சர்லாந்து, வெனிசூலா ஆகிய நாடுகளிடம் சமர்ப்பித்துள்ளார்.
# தெய்வச்சிலையார் விறலிவிடு தூது

**தெய்வச்சிலையார் விறலிவிடு தூது** என்னும் நூல் 16 ஆம் நூற்றாண்டில் வாழ்ந்த 'குமாரசாமி அவதானி' என்பவர் பாடிய தூது நூல். திருநெல்வேலி தெய்வச்சிலைப் பெருமாள் முதலியார் மீது பாடப்பட்டது. திருநெல்வேலிக்கு அருகே கிருஷ்ணாபுரம் என்னும் ஊர் உள்ளது. இந்த ஊர் அக் காலத்தில் மதுரையை ஆட்சிபுரிந்த கிருஷ்ணப்ப நாயக்கரால் அமைக்கப்பட்டது. இந்த ஊரிலுள்ள 'வெங்கடேசப் பெருமாள்' கோயிலில் திருபண்ணி செய்துவந்தவர் இந்த நூலாசிரியரான குமாரசாமி அவதானி. இவர் தன்னையும் கோயிலையும் பாதுகாத்துவந்த திருநெல்வேலிப் பெருமாள் முதலியாரைப் போற்றி இந்த நூலைப் பாடியுள்ளார்.
# தெய்வச்சிலையார் விறலிவிடு தூது

## நூலமைதி

நூலில் காப்பு வெண்பா ஒன்றும், 625 கண்ணிகளும் உள்ளன. கூளப்ப நாய்க்கன் விறலிவிடு தூது என்னும் நூலினைப் போன்ற அமைப்பினைக் கொண்டது. திருநெல்வேலி தெய்வச்சிலைப் பெருமாள் முதலியாரிடம் விறலி தூதாக அனுப்பப்படுவதாக நூல் அமைந்துள்ளது.
# பஞ்ச புராணம்

சைவ நூல்களான பன்னிரு திருமுறைகளிலும் ஐந்து பகுதிகளை மட்டுமே கொண்ட பாகுபாடு **பஞ்ச புராணமாகும்**. இவை பன்னிரு திருமுறைகளை அன்றாடம் ஓத இயலாத காரணத்தினால் எளிமைப்படுத்த உருவாக்கப்பட்டது.
# பஞ்ச புராணம்

## பஞ்ச புராணத்தின் பகுதிகள்

1. தேவாரம் - திருஞானசம்பந்தர், திருநாவுக்கரசர், சுந்தர மூர்த்தி நாயனார்
1. திருவாசகம், திருக்கோவையாரர் - மாணிக்கவாசகர்
1. திருவிசைப்பா - திருமாளிகைத் தேவர் முதலிய ஒன்பது சைவ அடியார்கள்
1. திருப்பல்லாண்டு - சேந்தனார்
1. திருத்தொண்டர்புராணம் - சேக்கிழார்
# பஞ்ச புராணம்

## பஞ்சபுராணம் ஓதுதல்

சிவாலயங்களில் ஆறுகால பூசைகளின் போது **பஞ்சபுராணம்** ஒதுதல் நிகழ்கிறது. இதற்காக தேவாரம், திருவாசகம் திருக்கோவையார், திருவிசைப்பா, திருப்பல்லாண்டு, திருத்தொண்டர்புராணம் ஆகிய ஐந்து பகுதிகளிலிருந்தும் ஒரு பாடல் வீதம் பாடப்படுகிறது.  
பஞ்சபுராணம் பாட துவங்கும் போது 'திருச்சிற்றம்பலம்' என்று சொல்லி துவங்கி, விநாயகா் வாழ்த்துப் பாடலுடன் ஆரம்பிக்க வேண்டும். பின்னா் மேற்கூறிய 5 பகுதிகளிலிருந்து ஒருபாடல் வீதம் பாடி, தொடா்ந்து அருணகிாி நாதா் பாடிய திருப்புகழ் தொகுப்பில் இருந்து "ஏறுமயிலேறி விளையாடுமுகம் ஒன்றே" என்ற பாடலுடன் "வான்முகிழ் வழாது பெய்க" என்ற கந்த புராண வாழ்த்துப்பாடல் பாடி நிறைவு செய்வது வழக்கம்.
# பஞ்ச புராணம்

## கருவி நூல்

சிவவழிபாடு - கி பழநியப்பனார் நூல்
# பஞ்ச புராணம்

## இவற்றையும் காண்க

சைவ சித்தாந்தம்
# இரும்புத் திரை

**இரும்புத் திரை** என்பது 1945ல் இரண்டாம் உலகப் போரின் முடிவிலிருந்து 1991ல் பனிப்போரின் முடிவு வரை ஐரோப்பாவை இரு பிரிவுகளாகப் பிரித்திருந்த நில எல்லையையும் அவற்றுக்கிடையிலான கொள்கை ரீதியிலான முறுகலையும் குறிப்பிடுகிறது. இரும்பு திரை தொடர்பான சிந்தனை முதன்முதலில் பிரசித்திபெற்ற அப்போதைய ஐக்கிய இராச்சியத்தின் பிரதமரக இருந்த வின்ஸ்டன் சர்ச்சிலால் வெளியிடப்பட்டது. இச்சொல் சோவியத் ஒன்றியத்தால், தன்னையும் அதன் தங்கியிருக்கும் நாடுகளையும் மத்திய ஐரோப்பிய நாடுகளையும், மேற்கு நாடுகள் மற்றும் சமவுடைமையை ஏற்றுக்கொள்ளாத நாடுகளிடமிருந்து தனிமைப்படுத்த எடுக்கப்பட்ட முயற்சிகளையும் குறிக்கப் பயன்படுகிறது. இரும்புத் திரையின் கிழக்குப் பகுதியில் சோவியத் ஒன்றியத்துடன் தொடர்புடைய நாடுகள் உள்ளன. இரும்புத் திரையின் இரு பக்கங்களிலும் உள்ள நாடுகள் தமக்கேயுரிய சர்வதேச பொருளாதார மற்றும் இராணுவக் கூட்டுறவுகளை ஏற்படுத்திக்கொண்டன. அவையாவன:  
- சோவியத் ஒன்றியத்தைத் தலைமை நாடாகக் கொண்ட, வார்சோ உடன்படிக்கை மற்றும் பரஸ்பர பொருளாதார உதவிக்கான சங்கம் ஆகியவற்றின் உறுப்பு நாடுகள்.
- ஐக்கிய அமெரிக்காவைத் தலைமையாகக் கொண்ட, ஐரோப்பிய சமூகம் மற்றும் வட அத்திலாந்திக் ஒப்பந்த அமைப்பு ஆகியவற்றின் உறுப்பு நாடுகள்.  
பௌதிக ரீதியில், இரும்புத் திரையானது ஐரோப்பிய நாடுகளுக்கிடையிலான, கண்டத்தின் நடுவே உள்ள பாதுகாப்பு எல்லைக் கோடாகவே காணப்பட்டது. இவ்வெல்லையின் குறிப்பிடத்தக்க பகுதி பெர்லின் சுவரும் அதன் சார்லி சோதனைச் சாவடியுமாகும். மேலும் இது இரும்புத் திரையின் முழுக் குறியீடாகவே விளங்கியது.  
இரும்புத் திரையை இல்லாதொழிக்கும் வகையிலான நிகழ்வுகள் போலந்தில் ஆரம்பமானதோடு, ஹங்கேரி, கிழக்கு ஜெர்மனி, பல்கேரியா, செக்கோசிலோவாக்கியா மற்றும் ரோமானியா ஆகிய இடங்களுக்கும் பரவின. தனது பொதுவுடமை ஆட்சியை வன்முறை மூலம் அகற்றிய ஒரே ஐரோப்பிய நாடு ரோமானியாவாகும்.
# இரும்புத் திரை

## தொடர்புடைய வார்த்தைகள்

பனிப்போர்க் காலப்பகுதி முழுவதும் "திரை" எனும் சொல் சமவுடைமை நாடுகளுக்கும் முதலாளித்துவ நாடுகளுக்கும் இடையிலான பௌதிக மற்றும் கருத்தியல் ரீதியான எல்லைகளைக் குறிக்கும் பொதுவான குறிச்சொல்லாகப் பயன்படுத்தப்பட்டது.  
- இரும்புத் திரை போல, சீனாவின் எல்லையினைக் குறிக்க "மூங்கில் திரை" எனுஞ் சொல் பயன்படுத்தப்படுகிறது. இருதரப்பு நாடுகளுக்கிடையிலான முறுகல்கள் குறைவடைந்ததனை அடுத்து இச்சொற்கள் வழக்கொழியத் துவங்கியுள்ளன.
- பனிப்போர் காலப்பகுதியில், பேரிங் கடலிலுள்ள ரசியாவுக்கும், அமெரிக்காவின் அலாசுகா மாநிலத்துக்கும் இடையிலான சிறிய தூரம் "பனித்திரை" என அழைக்கப்பட்டது.
- குவாண்டனாமோ குடா பகுதியிலுள்ள ஐக்கிய அமெரிக்க கடற்படைத் தளத்தைச் சூழ கியூபாவினால் உருவாக்கப்பட்ட கள்ளிச்செடி வலயம் சிலவேளைகளில் "கள்ளித் திரை" என அழைக்கப்படுகிறது.
- பிரிவினை வாக்கெடுப்பில் இசுக்கொட்லாந்து பிரிவினைக்கு ஆதரவாக வாக்களித்ததையடுத்து, "தார்த்தன் திரை" எனும் சொல் இசுக்கொட்லாந்துக்கும் இங்கிலாந்துக்குமிடையிலான எல்லையைக் குறிக்கப் பயன்படுத்தப்படுகிறது.